钦定古今图书集成/明伦汇编/氏族典/第455卷 > 宋子贞
## 钦定古今图书集成/明伦汇编/氏族典/第455卷 > 宋子贞

按《元史宋子贞传》：“子贞字周臣，潞州长子人。金末，潞
州乱，子贞走赵魏间，宋将彭义斌辟为安抚司计议
官。义斌殁，率众归东平行台严实，实招置幕府。七年，
太宗命为行台右司郎中。中统元年，授益都路宣抚
使。未几入觐，拜右三部尚书。时新立省部，典章制度，
多子贞裁定。至元二年，授翰林学士，参议中书省事”，
俄拜中书平章政事，以年老求退，卒。子渤，字齐彦，有
才名，官至集贤学士。